
CARDINALITIIS DIS PVTATI0N1BVS 

MANE DISCVTIENDA 

IN SCHOLIS MEDICO R V M 

DIE IOYIS XXVII. FEBRVARII. 

M. I A C O B O RENAVT , Dodore Medico, 
Prae (Ide. 

An Vmotis x a fufo largiter/anguine , agri , minufve erumpentibus? 
Balneum ? 

I. 

Q VA S illiterati vocant variolas, morbus eft invifus, Hippocrati 
cognitus, verius omnigenorum morborum complexio , vel fi vis 
papulis fe prodens dira, communis, & contagiofa lues , peftis nonnun- 
quam pedifequa, faepius praenuncia, peftis ipfamet altera. Id monftri in 
varias vertit fe facies , lufurum, illufummque variis modis. Interdum 
principio minax , 8c veluti cundta late vallaturum., ad ferenitatem muta¬ 
tur fubito. Interdum praeter indolem mire benignum , ftatim atque caput 
extulit condit. At plerumque effufis furoris habenis , quofcunqueinfilit, 
indigni rapit, aut iis aeternas fuae rabiei notas inurit. Vtprimiim intimis 
fubdita vifceribus flamma comprehendit exagitarque vitiofos fuccos, fi- 
mulofcitantemmunc 8c brachia pandentem corripitcapitis,gutturis,dor- 
fi lumborum dolor ; infeftant febris, raucedo , invitae lachrymae, animi 
defedlio , naufea , vomitio ; pungitur ja&aturque corpus univerfum., 
Non huncfus figit nequitiae modum erudefcens morbus: ci\m enim lu¬ 
ridus fanguis, feroxque bilis inquietis inasftuant, tument, exultantque 








1 


praecordiis., nec jamfe eapiunt: feu vomant flammarum globos ,feu va¬ 
por flammeus volet ad arcem corporis, de fua fede dejeCla mens errat,ca¬ 
put occupat veternus, diffunditur imis fenfibus oblivio, contrahuntur ar¬ 
tus ,' nunc pavore fomnus aufertur, nunc toto proflatur peCtore, refonant 
aures, profpeCtum eripiunt conglutinata: pupula:, prius decori & faciles 
oculi, ni fi ccecantur, inerti ftupore urgentur,aut ardent, igne & fanguine 
fuffeCli, ardent &genx, patulx nares collectum volvunt fpiritum, fxpe 
Sc cruorem nigrum, os informe, & prxtumida labra horrorem incutiunt, 
interclufx fauces, quam negant cibis viam,vix laxant elifx voci,fputoque 
acerrimo. Non tot pluunt glandes C concuflis ilicibus, quot partes omnes 
extima; pullulis oblidentur flagrantibus, albis, virentibus, purpureis, ni¬ 
gris ,exterentibus, fanie taboque fluentibus; tum velut admorfo, figna- 
tas in cute afpera cicatrices, foveas, coloremque ferrugineum relicturis. 
Nec melior conditio interiorum partium , quibus infedit pernicies udi 8c 
furialis veneni. Hinc‘illelumbis, hieeexii debilis, pes illi altero brevior, 
hinc foetens anima, tabes ,fceda, cruenta alvi proluvies, immundus fu- 
dor, quique membris undique crefcit Averhalis odor. Hoc flagello tan¬ 
guntur pauperum, Regumque pueri, inviCti juvenes, belli fulmina: tan¬ 
guntur & fideribus pulcriores virgines , quibus dilapsa in cineres facie, 
ficque miferc deformatis, ut non cognofcas eafdem elfe, levis una mors 
:fit, vita, fuperftitibus, gravis. 


I I. 


ANTJ calamitatis nefarie in homines graflantis caufa multorum 



Jl torfit ac diflraxit ingenia. Nonnulli ut putarentur fapere coelum, 
quod fecere nocens, vituperavere. Culpam alij tranftulere inimpuriffi- 
mas fanguinis menftruireliquias: alij incontaminatum femen. Accufa- 
runt aliqui negleCtum numen: Plures foedum atque infelicem viCtum; &c 
his adverfati,lautiores epulas vitamque luxu duClam : exteri folam fuper- 
vacaneorum humorum copiam; quam prxter jure in crimen vocaveris 
pulticulam, lac alienum , nimia feri copia perfufum : Iufliiis adhucaerem 
ccrca putredine peflimc inquinatum: Is nempe feu plumbeus aufter , feu 
iniquiorfpirarit aura •, & cum annus eft formofiflimus , 8c ubi xftatis,au- 
tumnive xftu incanduit: imo & cum triftis hyems fcelerato frigoreangu- 
ftos corporis aditus maligne claufit, labem invehit obfco;ni morbi, qui ut 
defxviat in omnis xtatis ac fexus homines, juvenefque cum fenibus, pa¬ 
rentes cum liberis metat: Potiiis tamen laClentes,nuperque depulfos ab 
ubere pufiones atque virgunculas: crudelillts adultos, florentes, vividos: 
crudeliffime annofos invadit. Sed &quo quifque eft propior,xgroque 
fervit fidelius ;hoc citius venit in partem cladis, etiam in medentes,ni 
caveant, erupturx. Anfanguinis communione devinClos, quam exteros 
atrociiisaffligit? DignumPoed commentum. At fi papulis confpurca- 
tum, fi utrumque, aut alterutrum ejus parentem peftiferum luis venerex 
virus afflaverit, quxeunque adfint adfalutem figna,velipfum vana fpela- 
Clabunt Medicnm. 

I F I. 

C V M valens fuiqne compos Natura fecretum ab integro fordidilfi- 
ffium fanguinem ftrenue ejecit in cutem papulis coopertam,dum ab- 
fit febris, falva res erit, etiamfi nullum ars illi fibi medicanti ferat auxi¬ 
lium. At ubi illam habet languor & a:ftus, nec funt expedita: femita:,pcr 
•quas indomitam atque oblu&antem trudat illuviem , ne onere degravata 
penitus corruat, fublevanda : non auro, non lapidum , gemmarumque 
fragmentis, ex hifve concinnatis confectionibus, ex quibus plus eft mali, 
nihil commodi; non venenato narcoticorum ufu, non perperam vocatis 
hidroticis, febrem , ni adfit, addu&uris, non futilibus remediis , quibus 
femihomines, qui famam venantur , obtufas animas ludificant: fed fan- 
guine,non femel,& quidem fine mora, dum conftabunt vires, fundendo, 
quo febri,bilique furenti compedes injiciantur, opprefiufque nativus ca¬ 
lor perfletur. Impingenda: & dulcicula: potiones, ubera teneris infantu¬ 
lorum labris immulgenda. Iufcula mali nunc medici, nunc arancij fucco 
faporata grandioribus objicienda. Injicienda, etiam fufiore alvo enema- 
ta , qua: ardorem vifcerum modificent,leniendoque blande fubftringant. 
His omnibus fi nihil proficitur , haretque in alto corporis papularum pa¬ 
rens fanies, ne proptereafpes abeat,aut cefles. Fas & jura linunt, ut qua 
te ducit ratio, greffum intrepidus dirigas, animumque intendas in bal¬ 
neum, magnarum fiepe remedium atgritudinum. 

IV. 




B ALNEAS vel Natura,vel Ars temperat,fed ambarum longe dilfi- 
milis ratio. Naturales calidae, ficcae, flagrantibus extis infenfilfima:, 
quas iixccenfi in finu terra: lulphuris , bituminis, vitrioli, calcis vires hau- 
ferunt, noftris addunt corporibus. Contra arte ex aqua dulci & tepida 
paratarum furniua utilitas eft. Noftrae nimirum naturae blanda & amica 
vis aqua, dum intro fe dat, nihil non emollit, levat artus labore felfos ,fi- 
tim fqualoremque abolet, jacentem appetentiam excitat, laxat, recludit 
conferta & invia cutis fpiramenta, quibus patentibus humorum fuligines 
libere ehbuntur: quin ubi corporis penetralia penitus fubiit, torridos, 
concretos, contumacefque fuccos quibus fepermifcet, lenit, diluit, 8c 
ad exitum parat : ut cujufvis aetatis ac fexus hominibus, fanis , caufariis, 
tabi proximis, febri vexatis , defundis , necdum ex morbi longinquita¬ 
te recreatis apprime'conferat,munda,la:taque reddat omnia.Hem quoties 
frequenti lavatione prope funeratorum, nihil praeter nervos & luridam 
pellem gerentium membris grati vice rediit habilis vigor , venis fan¬ 
dis , relapfus in genas decens color , vivaxque gratia , 8c notus 
in vultus honor ? "Dolendum nunc efle defertius tam falutare pra:fi¬ 
dium , fapientiflimis olim Romanis rerum dominis familiaie dt jucun¬ 
dum vitte , cibique quotidiani condimentum. An & eam ob rem veteres 
papulis morbillifque minus tentati ? Certe qui dextro tempore lavat, ca¬ 
vet ne fit unde illa: fiant; & ubi eft, cito tutoque in cutem evocat. 

Y. 

N E flatura vel afeda facpius vena fegnior, fibi permoleftam fangui- 
nis colluviem in altis vifcerum venarumque receflibus morantem 
propria vi excutere poflit in cutem:ne haec jam minimis papulis quafi pun¬ 
gis imprefia, illam accipiat univerfam, obftat lutulenti humoris indocilis 
coitionem pati maligna vis,atque a cruditate orta pigrities; obftat & per¬ 
egrino calori comes ficcitas, qua: corporis inanitates comprimit, dudus 
coanguftat , hiantefque venas aftringit. Vis iftos nodos , iftas falutis 
moras rumpere ? Vis & febrem deducere? fac aeger( dum fint integra vifi- 
eera) femel, bis, tcrve detur aqua: tepenti, calorem igneum illico^remif- 
fura:, humoremque fuffedune plurimum, quem ut defcendentem bibe¬ 
rint partes omnes, Natura in fuas fe colligens vires, non amplius recal¬ 
citrantem , fed evidam, tradabilem, facilem , ultroque qua femonftrat 
iter, fequentem colluvionem per laxiores corporis vias, & per aperta 
cutis foramina, quafi per omnes corporis portas effundet. At in metu eft 
ne in partem aliquam principem cocco impetu defiliat balneo foluta im¬ 
puritas : illum tibi adimet.ratio.Quid? perutiles alienolque fiiecos fi per¬ 
lue minuit temperatque vena: fedio, demulcet atque perfrigerat aqua; 
vafis multi fanguinis profufione pulcre depletis , quid illos concitabit, 
aut quo tandem evagabuntur ? Viden ut quibus renem lacerat calculus, 
immanes cruciatus ciet colum, aut prseclufa ardore vefica, rapto quadam 
temeritate balneo, repente carnifex dolor fugit e corpore nec perpurgato 
nec nitente? Vt illo ipfo pruritus, fcabies, pfora, fere purgantibus furian¬ 
da, delentur ? Sed quem latet diu olim barbarorum infantes, vel adhuc 
amatre rubentes, ad flumina, quo obdurarentur, impune delatos. Plane 
wWw optimum eft inventum , etiam ad eliciendas cun- 
dantes papulas, ciim a veteribus fapienter imperatum tum noftra a:ta- 
te, ubi res ipfa fert, feliciter ufurpandum. 

Ergo Variolis , a ftifi largiter fanguine , <cgre, minufue 
erumpentibus , Balneum . 

Proponebat Lutetia: I O A N N E S ROBERT Parifinus 
A. R. S. H. MDCLXX. 


PARISIIS, 

Ex Typographia Faancisci Muguet, RegisaeIlluftrils* 
Archiepifcopi Typographi. 







